
referat fra møte i lamu 16.03.05 kl. 09.00-10.15.
Tilstede: Ken Henry Hyttemoen, Kari F. Johansen, Per Arne Olsen og Knut Sverre Røang. Tore Vogt var tilstede som HMS-saksbehandler og referent.

Forfall: Lise Strøm.

1. Godkjenning av dagsorden

Rapport om kontroll av rom x160 og lagerrom blir behandlet under sak 6- oppfølging etter vernerunden. Ny sak om sykefraværsrapportering for 4. kvartal kommer som ekstra sak 10. Sak 4- Risikokartlegging og sikkerhetsanalyse utsettes til LAMU-møte 16. juni.

2. Referat fra forrige møte med oppfølging

Det framkom følgende merknader på oppfølging fra siste møte:

· Drew Rodgers er oppnevnt som varaverneombud for Per Arne Olsen.

· Det er oppnevnt studentrepresentant i brukergruppa for flytting til P35

· Knut Sverre Røang har pga tidspress ikke rukket å sende en henvendelse til AV og IT-tjenesten om evaluering av deres tjenester

3. LAMU melder saker

LAMU meldte ingen nye saker

4. Risikokartlegging og sikkerhetsanalyse

Utsatt til neste LAMU-møte den 16.06

5. Retningslinjer for å forebygge og håndtere psykososiale arbeidsmiljøproblemer- Høringsforslag

LAMU synes i utgangspunktet at høringsforslaget er bra. Det ble uttrykt bekymring for at dokumentet er for langt og at risikoen derfor absolutt er tilstede for at dokumentet blir lite anvendt. Det etterlyses punkt i høringsforslaget som skal forhindre at kollegaer blir ufrivillig ”problemmottaker” fra frusterte kollegaer uten at de av ”problemeier” gis mulighet til å henvise saken videre til ordinært apparat for oppfølging av avvik fra det psykososiale arbeidsmiljø. Det ble foreslått at to formulering i kortversjonen av dokumentet (veiviser) ble utdypet. Oppfølging: Tore Vogt utarbeider høringsforslag på bakgrunn av diskusjonen i LAMU.

6. Oppfølging etter vernerunden

Avviksskjemaet etter vernerunden er i sin helhet sendt til driftskontoret for oppfølging. Når det gjelder kontroll av x160 og lagerrom for muggsoppkontroll sender Tore Vogt notat til driftskontoret med anmodning om at saken følges videre opp.


7. Oppfølging etter systemrevisjon

Avdelingen må særlig rette fokus mot:

· Sørge for at evakueringsplan for funksjonshemmete ved brann- og brannøvelser testes ut og rapport skrives som dokumentasjon

· Gjennomfpøre risikokartlegging og analyse som omfatter både fysiske, psykososiale og organisatoriske forhold, innen juni 2005

· Undersøke om det benyttes kjemikalier ved ØKS
Sørge for at evakueringsplan for funksjonshemmete ved brann- og brannøvelser testes ut og rapport skrives som dokumentasjon

Studieadministrasjonen må integrere i sin studieinformasjon tekst om at studenter ved spesielle behov ved evakuering ved brannalarm må melde dette spesifikt til HMS-saksbehandler. Videre må vi følge opp overfor systemansvarlig på Høgskolen i Oslo at de får løst uenighet mellom HMS-systemet og kontoret for funksjonshemmete studenter om hvordan informasjon skal gis til avdelingene om studenter med særskilte behov. 
Gjennomføre risikokartlegging og analyse som omfatter både fysiske, psykososiale og organisatoriske forhold, innen juni 2005

LAMU drøfter denne saken på møte i LAMU 16.06.
Undersøke om det benyttes kjemikalier ved ØKS

Per Arne Olsen kartlegger om det benyttes kjemikalier ved bachelorstudiet i barnevern, og gir melding til Ingrid Wefring ved IU om dette, med kopi til HMS-saksbehandler Tore Vogt.

8. Grønn stat
· Kan vi få til automatisk lysslokking i Pilestredet p35?

· Vi må påse at rutinene for deponering av brukte tonere fra kopimaskiner og printere blir gjennomført. På flere kopirom er ikke eskene beregnet på brukte tonere merket, og det er ikke alltid at tonene blir fjernet fra disse kopirommene. Oppfølging: Knut Sverre Røang tar kontakt med hustrykkeri og IT-konsulent for å påminne om eksisterende rutiner
· LAMU er interessert i avdelingens svar på skjemaer om innkjøp og avfall i forhold til Grønn stat. Jorunn Nydahl sender HMS-saksbehandler skjemaene når de er ferdig utfylt
9. Status i forhold til p35

Det er en viss frustrasjon i forhold til hvordan beslutningsprosessene foregår i forhold til innredning og kontorfordeling i p35. IU har til nå  ikke etablert brukergruppe. Det etterlyses en tydelig tidsplan for hva som skal avgjøres når. Det er ønskelig at LAMU foretar en befaring i p35. Oppfølging: Knut Sverre Røang finner tidspunkt for befaring for LAMU.
10. Fraværsstatistikk 4. kvartal 2004

Kommentarer til statistikken ble utdelt på møte. Igjen stusser vi på at det i statistikken er oppført at ingen heltidstilsatte har vært sykmeldt utover 8 uker. Det stemmer ikke med faktisk situasjon. Oppfølging: Tore tar med kommentar om dette i notatet som oversendes AMU.
11. Eventuelt

Hovedverneombud har fått to henvendelser fra administrasjonen som primært burde ha gått til verneombud for administrasjonen. Dette er særtilfeller, men hovedregelen er at tilsatte i administrasjonen skal henvende seg til verneombud for administrasjonen. 









